JUMAL KÕNELEB
Tere jälle!
Vajame sageli abi, kui on kitsas käes
ja tunneme end kui rahalistesse raskustesse uppuvat.
Vajame uut vaatevinklit.
Võib-olla vajad võlanõustamist.
Sageli soovime loteriivõitu,
aga võiduraha tuleb ja läheb ning sageli kaob see üsna kiirelt.
Meiegi otsisime Jumalalt uut vaatenurka majandusasjades,
kui meie elu oli täielikult Jumala armust ja usust sõltuv.
Mõistsime, et me ei pea uue vaatenurgata vastu.
Surve läheb liiga suureks.
Kuidas me saame hakkama?
Kuidas varustame lapsi ning saame toitu ja riideid?
Jeesus on imeliselt radikaalne.
Mulle see meeldib, et Ta sekkub alati asjasse otse.
Ta ütleb sageli otse ja see jõuab tõesti ka kohale.
Kui istusime muremõtetega riiete, toidu ja tuleviku pärast,
siis Jeesus ütleb hoopis nii: "Ärge muretsege oma hinge pärast,
mida süüa, ega oma ihu pärast, millega riietuda!
Jeesus keerab kõik pea peale.
Enne seda ütles Jeesus, et keegi ei saa teenida kaht isandat.
Ei saa teenida Jumalat ja mammonat.
Kui muretsesime selle pärast, kuidas tegutseda ja toime tulla,
siis märkasime, et muretseme vaid maise pärast.
Ometi lubab Jeesus, et me ei pea muretsema.
"Sest kõike seda taotlevad paganad.
Teie taevane Isa teab ju, et te seda kõike vajate."
Meil on siis ikkagi Jumal, kes hoolib me argielu vajadustest.
Kes ütleb lausa nõnda: "otsige esmalt Jumala riiki
ja tema õigust, siis seda kõike antakse teile pealegi!"
Ja me mõistsimegi, et on aeg otsida Jumalariiki ja Tema viise,
tegutseda ning Tema tahet ja kõike muud meile antakse.
Meie rahaasjadeski ei pidanudki ise kõike korraldama,
vaid ka selles tuli panna Jumal esikohale, et kõik laabuks.
Piiblis leidub nii palju tarkust
ja palju imelisi jutustusi just Jumala õnnistuse kohta.
Mul on üks lemmikjutustus.
See on väike lugu Piibli keskel.
Kõige muu olulise, nt. Taaveti kuningaksolemises.
Seal oli üks pisike mees, kellest siin räägitakse.
Tema nimi oli Oobed-Edom.
Loeksin nüüd tema kohta.
See oli ajajärk, millal Jumala laegas oli asunud
juba 20 aastat kohas nimega Kirjat-Jearim.
See ei asunud Jeruusalemmas.
Taavet tahtis selle sinna tuua.
Kui Taavet läks viima seaduselaegast Jeruusalemma,
nad ülistasid seda kandes Issandat ja üks leviit, kes aitas laegast kanda,
komistas ja puudutas kogemata laegast ja suri sealsamas.
See šokeeris Taavetit kõvasti.
Taavet ehmus, kui märkas, milline pühadus ja vägi on laekal.
Seaduselaegas sümboliseerib Jumala ligiolu ja pühadust.
Taavet ei julgenud tuua laegast Jeruusalemma,
vaid lasi selle viia Oobed-Edomi majja.
Sinna jäi see kolmeks kuuks.
2. Saamueli 6:11 öeldakse nii:
"Ja Issanda laegas jäi gatlase Oobed-Edomi kotta kolmeks kuuks;
ja Issand õnnistas Oobed-Edomit ja kogu ta koda."
Kui seaduselaegas, Jumala ligiolu ja Issand ise tuli sinna kotta,
siis tuli sellega koos ka Jumala õnnistus.
"Issand õnnistas Oobed-Edomit ja kogu ta koda.
Kui kuningas Taavetile jutustati ja öeldi: "Issand on õnnistanud
Oobed-Edomi koda ja kõike, mis tal on, Jumala laeka pärast."
Kojale langenud õnnistus paistis välja.
Oobed-Edomi naabrid nägid midagi toimumas.
Kui tuli Jumala laegas ja ligiolu, siis see hakkas välja paistma.
Kogu tema koda ja omand
sai õnnistatud nii, et see paistis välja.
See paistis nii hästi välja, et seda räägiti Taavetile edasi.
Kuningale tuldi rääkima,
et Oobed-Edomi kojas on toimunud mingi muutus.
Seal toimub midagi uut.
Oobed-Edomil läheb hästi.
See puudutas Taavetit.
Kui kuningas Taavetile jutustati ja öeldi:
"Issand on õnnistanud
Oobed-Edomi koda ja kõike, mis tal on, Jumala laeka pärast",
siis Taavet läks ja tõi rõõmsa meelega Jumala laeka
Oobed-Edomi kojast üles Taaveti linna."
Taavet otsustas, et pealinnas on seaduselaeka õige koht.
See toodi tagasi.
Oobed-Edomiga juhtunu liigutab ka mind.
Võiks ju mõtelda, et Oobed-Edomil
hakkas hästi minema ja ta sai majandusliku õnnistuse.
Nüüd oli ta kindlasti eluga rahul.
Kuidas lugu jätkub?
See sama lugu on ka esimeses Ajaraamatus.
"Siis pühitsesid preestrid ja leviidid
endid Issanda, Iisraeli Jumala laegast tooma.
Ja leviidid kandsid Jumala laegast..
Ja Taavet käskis leviitide ülemaid, et nad laseksid ette astuda
oma vennad lauljad mänguriistadega, naablite, kannelde ja simblitega.."
Seal oli pillimängijaid ja lauljaid, aga vajati ka väravahoidjaid.
Vaata, kes selleks sai.
Oobed-Edom oli üks väravahoidja.
Ta teenis väravahoidjana.
Lugu läheb edasi.
Seal mängisid mehed kanneldel seminiti viisil.
Kes mängis nende seas?
Oobed-Edom.
Teda vajati ka seal.
Kes tahtis olla väravavahoidja ja kes tahtis pilli mängida?
Ikka Oobed-Edom.
Ta oli ka laeka väravahoidja.
Oobed-Edom soovib kogu aeg vabatahtlikult aidata.
Ta ei jäänudki koju, vaid järgnes seaduselaekale.
Ta läks Issandaga kaasa.
Lugu läheb veel edasi.
Kui laegas oli viidud telki,
siis Taavet õnnistas ja pani Jeruusalemmas leviidid teenistusse.
Harfi- ning kandlemängijana sai ametisse Oobed-Edom.
Hiljem on Oobed-Edom jälle väravahoidjana ametis.
Minu meelest on see tore pilt.
Selle toob Jumala õnnistus kaasa.
See puudutab meid sügaval südamepõhjas.
Olulisim on Jumala ligiolu,
Tema teenimine ning Temaga koos elamine.
Oobed-Edom sai maitsta Jumala headust.
Ta ei kiindunud materiaalsetesse hüvedesse,
vaid mõistis, et Jumal oli teda isiklikult õnnistanud.
Seejärel tahtis Ta teenida vaid Jumalat,
olles kasvõi väravahoidja, et saaks olla Jumala lähedal.
Samamoodi selles kirjakohas, milles ma rääkisin,
kus Jeesus ütles, et paneksime Tema esikohale,
siis see ei tähenda, nagu sageli ekslikult arvatakse,
et minnes Jumala riigi tööle, on elu vilets, vaene ja muserdav.
Paljud arvavad nii.
Ometi pole see nõnda.
Jeesus ütleb, et pannes Teda oma elus esikohale
ja hakates Teda järgima, tõotab Ta täita meie vajadused.
Me ei pea muretsema, mida süüa ja mida juua.
Tema täidab meie vajadused.
Kui hakkasime Jeesust järgima,
siis märkasime väga kiiresti, et Ta täidab meie vajadused.
Ometi mõtlesime, mis saab, kui vajadused kasvavad?
Kristlik kool pole vaid oma pere, kelle eest tuleb hoolitseda.
Meil on töötajad, kinnisvara ja palju teisi vastutusalasid.
Jumal hakkas meid õpetama Tema õnnistuse kohta.
Mis on see õnnistus?
Taavet nägi, et Oobed-Edomi majapidamise kohal oli õnnistus.
Kõik õnnestus, mida Oobed-Edom tegi.
Me ei tea, mida ta tegi.
Kas ta sai eriti suure saagi? Seda me ei tea.
Teame, et see paistis välja.
Taavet tahtis seda sama saada.
Jeruusalemmale ja kogu rahvale saaks osaks Jumala õnnistus.
Viimati lugesime Piiblist tõotust, et Jeesus ei surnud üksnes
meie pattude eest ega kandnud ainult me haigusi.
Teda küll haavati meie haiguste tõttu
ja Tema haavade kaudu oleme saanud terveks,
Lisaks sellele murdis Ta kogu needuse väe meie elust.
Taavet räägib sellest.
See on meie mõtteviisi ja maailmapildi muutus -
kuidas me näeme asju, mõtleme oma tulevikust ja elust.
See on põhieluküsimuste üle mõtlemise muutus.
Saame teada, et kristlastena on meie kohal Jumala õnnistus,
siis toimub muutus sügaval meie südames.
Teaduses räägitakse paradigmast.
Paradigma on mõttemudel, mille aluseks on uskumused.
Põhilised veendumused, mis on meie mõtteviisi taga.
Paradigma muutus tähendab, et põhiveendumused muutuvad.
Muutub minu elu vundament.
Mul võib olla arusaam,
et minul pole mõjuvõimu minuga toimuv on paratamatu.
Ma ei saa oma elu mõjutada
ning see läheb, nagu läheb, ja enamasti läheb halvasti.
Juba sugulastel läks kehvasti ja mitme põlvkonna jagu on halvasti.
Minu veendumus on see, et ma ei saa midagi teha.
Kui ma siis hakkan Jumala Sõna uurima
ja märkan, et kristlasena on mulle määratud õnnistus,
siis paradigma muutub.
Minu elus muutuvad põhiveendumused ja mõtted.
Minu elu põhimõtete muutusega ilmneb ka muutus minu kõneviisis.
Ma hakkan teistmoodi rääkima.
Minus süttib otsekui lootus.
Minus süttib säde, uus innustus.
Midagi head võib tulla ja võin edasi pääseda!
Võin saada oma elu osas abi ja mul ongi võib-olla lootust!
Ma hakkan teisiti rääkima.
Hakkan ootama oma tulevikult teisi asju.
Hakkan ootama varasemast rohkem head.
Ma joondun selle järgi ja julgen teha rohkem,
hoopis uusi asju ja minus on teistmoodi jõud.
Seetõttu on nii oluline sellesse süveneda ja uurida.
Samuti mõelda oma mõtteviiside üle.
Pattulangemine polnud lihtsalt füüsiline patu tegemine.
Kogu inimese mõtteviis muutus.
Enne pattulangemist
oli inimesel kindlustunne ja ta usaldas Jumalat.
Kõik oli hästi.
Peale pattulangemist muutus kõik.
Aadam pidi rügama toidu saamiseks ja elu polnud enam õnnistatud.
Surm tuli mängu.
Nende esimene laps tappis oma venna.
See on ju šokeeriv.
Kui kuulda inimeste eludest, näiteks eestpalvesaates osaledes,
siis tundub, et probleemid on tohutult suured.
Ei kujuta ette, kuidas võiks nendest küll lahti saada.
Kuidas sellest välja tulla?
Me vajame usku millessegi meist suuremasse.
Meiegi Joyga vajasime seda.
Oleme korduvalt rääkinud, et arusaam Jumala õnnistusest
ning et oleme õnnistatud ega pea rügama selles elus
ots otsaga toime tulemiseks, oli meie jaoks midagi täiesti uut.
Olime päästetud ja teadsime, et Jumal tahab meid tervendada.
Olime võitnud ka haigusi, aga rahaasjad ei edenenud.
Kuni leidsime, et Jumala tahe on ka selles aidata.
Tema algupärane tahe pole kunagi muutunud.
Ta õnnistas inimest
ja Tema õnnistus on meie kohal ikka veel.
Juba Taavet prohveteeris sellest, mida Jeesus on meie eest teinud.
Psalmis 103:2 öeldes nii:
"Kiida, mu hing, Issandat, ja ära unusta ainsatki tema heategu!"
Esmalt: "Tema annab andeks kõik su ülekohtu.."
Uskumatu!
Teiseks: "Tema parandab kõik su tõved."
Sellest juba piisab.
Jumalal on alati rohkem varuks.
Ta on alati veel paremast parem.
Ta hämmastab oma headusega.
Taavet jätkab: "Tema lunastab su elu hukatusest"
Annab meile igavese elu.
"ja ehib sind helduse ja halastusega nagu pärjaga.
Tema täidab su suu heaga.."
Issand tahab täita meie vajadused.
See on Tema algne tahe ja on nii ka Taevas.
Seal pole me kunagi puuduses.
Ka praegu siin elades
on Jumala õnnistus sinu ja minu kohal.
Kui mõistad, mida see tähendab, siis see muudab su elu.
Uurime, mis on siin kirjutatud.
Päris algusest peale. - Loeme pealegi.
Alustame esimeselt leheküljelt.
Piiblis on küll ka tiitellehed,
aga võtame 1. Moosese 1, millega algab kogu jutustus.
"Alguses lõi Jumal taeva ja maa.
Maa oli tühi ja paljas ja pimedus oli sügavuse peal
ja Jumala Vaim hõljus vete kohal.
Ja Jumal ütles: "Saagu valgus!" Ja valgus sai."
Ja mida Jumal seejärel ütles? "Ja Jumal nägi, et valgus oli hea.."
Ta lõi esimesena midagi head.
Ta jätkas siis loomistööd ja kõige kohta, mida Ta lõi,
on kirjutatud siin: "Ja Jumal nägi, et see oli hea."
"Maast tärgaku haljas rohi, seemet kandvad taimed, viljapuud,
mille viljas on nende seeme, nende liikide järgi maa peale!"
Ja Jumal nägi, et see oli hea.
Ja Jumal lõi päikese ja tähed ning taas Ta nägi, et see oli hea.
"Vesi kihagu elavaist olendeist.."
Ta lõi kalad ja loomad.
Jumal nägi, et see oli hea.
Kogu Jumala algne loodu oli hea.
Mida Ta tegi, oli midagi head.
Salmis 22 on kirjutatud: "Ja Jumal õnnistas neid ja ütles.."
Ta ütles seda juba loomadele ja õnnistas neid!
Seda ma pole varem märganud!
"Olge viljakad ja teid saagu palju,
täitke mere vesi, ja lindusid saagu palju maa peale!"
Ta õnnistas, rääkis viljakusest ja paljunemisest, mere täitmisest.
Jumal nägi, et see oli hea.
See on imeline!
Inimese loomislugu liigutab eriti minu südant.
Kui Jumal lõi inimese,
mida Ta tegi kõigepealt, kui Ta oli Aadama loonud?
Jumal õnnistas neid.
Esmalt Ta õnnistas neid ja ütles.
Teises tõlkes: õnnistas neid öeldes.
Kuidas Ta meid õnnistab?
Mida see õieti tähendab?
Inglise keelses tõlkes on kirjas, et Jumal õnnistas neid öeldes.
Seega Jumal ütles midagi.
Ta rääkis midagi selle inimese elu kohta.
Varem Ta rääkis midagi loomade ellu.
Ta õnnistas sõnadega.
Mida Ta siis ütles?
Olge viljakad!
See on õnnistamine.
"ja teid saagu palju, täitke maa ja alistage see enestele;
ja valitsege kalade üle meres, lindude üle taeva all
ja kõigi loomade üle, kes maa peal liiguvad!"
Salm 31: "Ja Jumal vaatas kõike,
mis ta oli teinud, ja vaata, see oli väga hea."
Kui Jumal õnnistas inimest, siis Ta rääkis talle head.
Seda, et inimene oleks edukas,
ning tal oleks jõudu valitseda ja toime tulla.
Jumal ei ütelnud: "Püüa hakkama saada!"
Jumal hoopis õnnistas inimest.
Peame mõistma, et kui Jumal
annab oma õnnistuse, siis see õnnistus on jõud.
See on jumalik vägi meie elus ja meie elu kohal,
mis paneb meie elu paremaks muutuma.
See toob rahu ja edukuse viisil,
et me ei pea kartma, et kõik läheb kehvasti.
Saame hoopis uskuda Jumala headusesse.
Saame uskuda, et Jumalal on minu jaoks hea plaan.
Ma võin hakkama saada selles elus ja toime tulla.
Siin on öeldud: "Valitsege!"
Ma võin oma elu valitseda.
Ma ei ole ainult olukordade, läbikukkumiste ja hirmude rõhuda
ja lükata - tõmmata ning vaenlase peksupoiss.
See ei ole Jumala plaan ega tahe.
Jumal õnnistas inimest ja see on positiivne.
Vägev Jumala jõud, mis on sinu ja minu peal.
Piibel ütleb, et oleme pärinud Jeesuse ristitöö kaudu õnnistuse.
Piibel ütleb, et Tema sai needuse meie eest
ja murdis kogu needuse võimu, et Aabrahami õnnistus tuleks meile.
Kui uurime seda sügavalt, siis hakkab su elu muutuma.
Mitte sedasi, et kõik on korras,
aga kui mõistad Jumala headust ja seda, et su elu kohal
ei olegi läbikukkumine ja sa pole neetud, vaid õnnistatud.
Selle kaudu su elu muutubki.
Tõde on see, mis teeb meid vabaks.
Palvetame.
Tänu, Taevaisa, et Sinu õnnistus on meie peal.
Tänu, Jeesus, et Sa oled murdnud kogu needuse väe,
kui Sa said neetuks meie pärast.
Issand, tänan, et Sinu õnnistus on meie kohal.
See tungigu igaühe ellu!
Tänu, Püha Vaim, et oled vägev murdma läbi kogu pimeduse!
Tänu, et miski pole sinule võimatu!
Murdugu kõik ahelad, Jeesuse nimel!
Tulgu vabadus igaühe ellu!
Murdugu haiguse võim, Jeesuse nimel!
Tänu, Issand, et aitad igaühte nii, et nad saavad hakkama.
Nad saavad olla edukad ja kogeda,
et Sinu õnnistus ja headus on meie kohal.
Tänu, Issand!
Tänu, et Sa aitad igaühte, kes hüüab Sinu poole!
Just. Aamen.
Kui rääkida Jumala õnnistusest ja õnnistatud elust,
siis sageli mõtleme üksnes majandusliku edukuse peale.
Sellest palju olulisem on rahu,
omavaheline armastus ning rahulik, õnnelik ja hea elu.
Seda kõike toob meie ellu Jumala õnnistus enesega.
Ta tahab meid aidata ka majandusvaldkonnas
ja täita kõik meie vajadused.
Meil on uskumatult vägev Jumal.
Seda rõõmusõnumit tahame me kõigile jagada.
Meil on ikkagi hea Jumal.
Läbi ja lõhki hea Jumal.
Kui soovid toetada TV7 tööd, siis võid helistada
annetustelefonile 900 1777 (kõne maksab Eestis 7 eurot).
Samuti on sul võimalus
kasutada kontonumbreid, mida näed lõpus ekraanil.
Ole õnnistatud ja tea,
et Jumalat järgides oled tõeliselt õnnistatud.
Swedbank EE052200221048388411 SEB EE441010220109461019 Saaja: Taevas TV7
Tõlge: Meeli Martin